Diari Oficial de la Generalitat Valenciana


Sumari del DOGV 5595, del 10-09-2007 (2007/11873)

RESOLUCIÓ de 4 de setembre de 2007, del director general de Recursos Humans, per la qual cita les persones afectades per la interposició dels recursos contenciosos administratius que s'allisten, tots contra l'Orde de 31 de maig de 2006, de la Conselleria de Sanitat, per la qual regula l'accés a la carrera professional dels facultatius especialistes de quota i el personal de quota i zona no integrat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5595

Data del DOGV
:   10-09-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/11918


Data del document
:   04-09-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * recurs administratiu

RESOLUCIÓ de 4 de setembre de 2007, del director general de Recursos Humans, per la qual cita les persones afectades per la interposició dels recursos contenciosos administratius que s'allisten, tots contra l'Orde de 31 de maig de 2006, de la Conselleria de Sanitat, per la qual regula l'accés a la carrera professional dels facultatius especialistes de quota i el personal de quota i zona no integrat. [2007/11170]  
Vistos els escrits enviats per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en els recursos que s'indiquen a continuació, interposats tots contra l'Orde de 31 de maig de 2006, de la conselleria de Sanitat, per la qual regula l'accés a la carrera professional dels facultatius especialistes de quota i el personal de quota i zona no integrat, com a desplegament del que preveu la disposició final segona del Decret 66/2006, de 12 de maig, del Consell, pel qual aprova el sistema de carrera professional en l'àmbit de les institucions sanitàries de la conselleria de Sanitat (Diari Oficial de la Comunitat Valenciana número 5.275, de 7 de juny de 2006):  
Procediment Demandant  
2/000411/6762-GJ Carmen Boronat Tormo  
2/000381/7303-SP Miguel Peña Abellan  
2/001795/1587-TLM Hazael Martín Fernández  
2/000203/9582-JR José M. Reyes Gomis  
2/000378/6127-ZU Maria Francisca Flor Civera  
2/000409/6962-CH M. Dolores Vallterra Musoles  
2/000773/4143-BN R. Luisa Francisca Josefa Camallonga   
 Giménez y Juan Pablo López Ramírez  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte d'estos recursos a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, complet i foliat, per mitjà d'una còpia autentificada, amb un índex dels documents que conté.  
Esta resolució es publica en el Diari Oficial de la Comunitat Valenciana a fi que servisca com a notificació a les persones que puguen resultar afectades per la interposició dels recursos contenciosos administratius. També, d'acord amb el que disposa l'article 49 de la Llei 29/1998, se cita les persones interessades en els procediments descrits, a fi que puguen comparéixer en les actuacions en el termini de nou dies, si convé al seu dret, com a demandades. Hi han de comparéixer representades de la manera que establixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels seus lletrats, compareix en estos recursos en defensa del manteniment de la disposició recorreguda.  
València, 4 de setembre de 2007.- El director general de Recursos Humans: José Cano Pascual.